**השכלה כללית בהיסטוריה- מטלת מעבר**

**במהלך השנה עסקנו במיומנויות למידה שונות העוזרות לנו ללמוד היסטוריה בדרך אחרת. בין מיומנויות אלו למדנו שכתיבת מידע או הסברתו במילים שלנו תהפוך אותו לפשוט ונגיש. כמו כן תעזור לנו להבין, ללמוד ולזכור. המטלה הבאה עוזרת להבין כיצד אפשר להפוך מקור מידע ממצב אחד למצב פשוט אחר על ידי תרגול.**

**לפניך טקסט העוסק בספרו של הרצל "מדינת היהודים". חקרו אודות הספר וחברו טקסט לכריכתו האחורית (תקציר). עיינו בספרים אחרים והיעזרו בשאלות הבאות על מנת ליצור את הכיתוב:**

**על מה ניתן לכתוב? איך אפשר לכתוב?**

**-על הגיבורים? על העלילה? -האם שימוש בשאלה מתאים לטקסט הכריכה?**

**-האם לצטט קטע מתוך הספר? -האם להשתמש בתארים המשבחים את הספר או המחבר?**

**-האם לפרט על המחבר או המחברת? -האם לכתוב בפניה ישירה לקוראים (אתם, לכם וכו')**

**בתום העשייה אבחן את המטלה על פי הקריטריונים הבאים. שימו לב שעבודתכם עונה עליהם:**

|  |  |  |  |  |  |
| --- | --- | --- | --- | --- | --- |
|  | **כלל לא** | **במידה מועטה** | **במידה בינונית** | **במידה רבה** | **במידה רבה מאוד** |
| **כתוב באופן ברור** |  |  |  |  |  |
| **שימוש בשפה יפה** |  |  |  |  |  |
| **אמין (מבוסס על הסיכום)** |  |  |  |  |  |
| **אסתטי**  |  |  |  |  |  |
| **מעניין** |  |  |  |  |  |
| **מדבר ליהודים מכל העולם** |  |  |  |  |  |
| **מושך את הקורא** |  |  |  |  |  |

**בעיית היהודים והפתרון המוצע לה בספרו של הרצל "מדינת היהודים"**

בפברואר 1896 פרסם הרצל את הספר "**מדינת היהודים – פתרון מודרני לשאלת היהודים**"

הספר מורכב משני חלקים עיקריים:

**1.** הצגת הבעיה היהודית ופתרונה: ניתוח האנטישמיות בגולה והסבר מדוע היהודים זקוקים מדינה.

**2**. תהליך הקמת המדינה היהודית: האופן שבו ניתן וצריך להקים את המדינה היהודית+ תיאור המדינה.

**חלק ראשון: בעיית היהודים**

הבעיה של העם היהודי בגולה - היא בעיה לאומית = בעיה של כל היהודים באשר הם. היהודים הם עַם נפרד בעל רגש לאומי ולא רק קבוצה דתית. עם זה חיי ללא טריטוריה / ללא מדינה. קיימת סכנת קיום פיזית לעם היהודי בגולה בגלל האנטישמיות. בכל מקום היהודים סובלים מאנטישמיות, מרגישים דחויים, זרים, נרדפים ומופלים לרעה. האמנציפציה וההתבוללות, במערב ובמרכז אירופה, החריפו את בעיית האנטישמיות.

**המסקנה של הרצל הייתה:** האנטישמיות תחריף עוד יותר והסכנה להמשך קיומו של העם היהודי בגולה, תגבר. הגירה ממדינה למדינה, לא תפתור את בעיית האנטישמיות כי בהגירה שלהם, היהודים מפיצים את האנטישמיות למקומות נוספים. לדעתו, היהודים לא יכולים לחיות בקרב עמים אחרים.

**הפתרון שהציע הרצל לבעיה :** הוא פתרון מדיני פתרון לאומי-טריטוריאלי. היהודים זקוקים למדינה משלהם. זו זכותו של כל עם, שתהיה לו מדינה משלו! אבל, הפתרון המדיני, חייב להיות פתרון חוקי, גלוי ומוסכם על המדינות. היהודים זקוקים לעזרת מדינות העולם, כדי לפתור את בעייתם. אי-אפשר לפתור את בעיית מיליוני היהודים ללא אישור וסיוע של המעצמות, ולכן הכול צריך להיות חוקי וגלוי. התנועה הציונית צריכה להקים מוסדות והנהגה, שינהלו משא ומתן עם המעצמות (=המדינות הגדולות), כדי להשיג צ'רטר (=זיכיון/אישור) בינלאומי משפטי, להתיישבות המונית של יהודים בטריטוריה (=שטח) משלהם, שם תקום מדינה ליהודים.

רק לאחר השגת הצ'רטר, התנועה הציונית צריכה לפעול בצורה מאורגנת ליציאה מהגולה, להתיישבות בטריטוריה שתינתן ליהודים, ולהקמת מדינה. הצ'רטר, הוא תנאי בסיסי להקמת מדינה ליהודים. הסתננות של עשרות אלפי יהודים לארץ-ישראל ללא צ'רטר, עלולה לפגוע בסיכויים להשגת הצ'רטר.

הרצל היה אופטימי לגבי הסיכויים להקמת מדינה ליהודים, בסיוע המעצמות, משתי סיבות עיקריות:

1. לדעת הרצל, הפתרון של הקמת מדינה ליהודים, טוב גם לעמֵי אירופה, כי גם הם סובלים מנוכחות היהודים בארצם, וכשהיהודים יעזבו את אירופה, ירווח להם - יתפנו בתים, מקומות עבודה ותפחת התסיסה המתלווה לאנטישמיות. בספרו "מדינת היהודים", כתב הרצל: "עלינו להפוך את הבעיה היהודית לבעיה עולמית, למען תידון בקרב עמי התרבות, המעוניינים בפתרונה".
2. בעידן של הלאומיות, גם עמים קטנים וחלשים הצליחו להגשים את שאיפותיהם הלאומיות, ולהשיג עצמאות בתמיכת מעצמות ולכן חשב הרצל שגם ליהודים יש סיכוי להקים מדינה.

**חלק שני: הדרך ליישום הפתרון**

על מנת לזרז את השגת הצ'רטר, הציע הרצל להקים שני גופים ארגוניים:

1. "אגודת היהודים" - ארגון מדיני, שיוכר כנציג של העם היהודי, שתפקידו לטפל בצד המדיני, לנהל משא ומתן עם המעצמות להשגת הצ'רטר להתיישבות יהודים בטריטוריה משלהם. לאחר מתן הטריטוריה, "אגודת היהודים" תנהל את השטח, כממשלה זמנית.
2. "חברת היהודים" - ארגון כלכלי-ביצועי, שיסייע ליהודים למכור את הנכסים (=הרכוש) שלהם בגולה, יארגן את ההגירה של היהודים לטריטוריה שתינתן להם, ויטפל ברכישת אדמות ונכסים בעבור היהודים, בטריטוריה החדשה.

**בספר מדינת היהודים הרצל מתאר את חזונו לגבי המדינה שתקום**:

* הרצל ביקש שנהיה עם "נורמטיבי" מרוכז במקום אחד
* המדינה היהודית תהייה מדינת מופת, מתוקנת עם צדק ושוויון
* יהיו במדינה שירותי דואר יעילים, חקלאות מתפתחת, פריחה כלכלית, מפעלי תעשייה, בנקים, עיתונים.
* המדינה תהיה מדינת רווחה, כלומר, מדינה שתדאג לצרכים הבסיסיים של הפרט - פרנסה, עבודה, ביטוח.
* יום עבודה בין 7 שעות והחינוך יהיה בחינם.
* לנשים תהיה זכות בחירה מלאה (בתקופה זו הפלו את הנשים).
* החברה חילונית בעלת משטר דמוקרטי – אך הרצל לא פסל את היהדות והתייחס בכבוד למסורת.
* מדינה שוחרת שלום שצבאה ישמש להגנה בלבד+ בין הערבים ליהודים יתקיימו יחסי ידידות ושלום.
* פעילות לכל הדתות בירושלים.
* דגל המדינה - יהיה לבן עם 7 כוכבי זהב (לבן סמל לחיים טהורים ו7 כוכבים הם 7 שעות העבודה).

\*\*\* לדעת מבקריו של הרצל -המאפיין שהיה חסר בחזונו היה התרבות והמורשת היהודית.